**Saistošo noteikumu “Par Liepājas pilsētas pašvaldības budžetu 2021.gadam” PASKAIDROJUMA RAKSTS**

|  |  |
| --- | --- |
| Paskaidrojumu raksta sadaļas | Informācija |
| 1. Projekta nepieciešamības pamatojums | Lēmums nepieciešams, lai apstiprinātu Liepājas pilsētas pašvaldības budžetu 2021.gadam saskaņā ar likumiem “Par pašvaldībām”, “Par pašvaldību budžetiem”, “Par budžetu un finanšu vadību” un Valsts un pašvaldību institūciju amatpersonu un darbinieku atlīdzības likumu. |
| 1. Īss projekta satura izklāsts | Budžeta projekts 2021.gadam tiek virzīts apstiprināšanai pirms līdzekļu atlikuma uz gada sākumu precizēšanas, tādēļ tajā iekļauti visa gada izdevumi institūciju uzturēšanai un pamatdarbības nodrošināšanai, bet attīstības projektiem un pasākumiem finansējums nodrošināts daļēji, izvērtējot Liepājas pilsētas attīstības programmā 2015.-2021.gadam noteikto rīcību prioritāti un nepieciešamo finansējumu 1.ceturksnim.  Budžeta projektā 2021.gadam nodrošināts finansējums:   * minimālās mēneša darba algas celšanai līdz 500 euro saskaņā ar MK 2020.gada 24.novembra noteikumiem Nr.707 “Grozījums Ministru kabineta 2015.gada 24.novembra noteikumos Nr.656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu””; * pedagoģisko darbinieku atalgojuma palielināšanai no 750 uz 790 euro saskaņā ar MK 2020.gada 16. jūnija noteikumiem Nr.445 “Pedagogu darba samaksas noteikumi”; * pirmsskolas izglītības iestāžu aukļu atlīdzības paaugstināšanai par 6% sakarā ar amata pārkvalificēšanu par pedagoga palīgu un atbilstošu pienākumu maiņu; * jaunās pirmsskolas izglītības iestādes Koku ielā 10 uzturēšanas izdevumiem; * garantētā minimālā ienākumu līmeņa celšanai no 64 uz 109 euro; * renovētās pašvaldības ēkas Peldu ielā 5 uzturēšanas izdevumiem. |
| 1. Informācija par plānoto projekta ietekmi uz pašvaldības budžetu | 2021.gada pamatbudžeta izdevumi kopā ar finansēšanas daļu tiek plānoti 99 709 361 euro apmērā, t. sk.:   * valsts budžets - 24 217 101 euro; * pašvaldības pamatbudžets - 68 865 409 euro, t. sk. aizdevumu atmaksa - 4 625 535 EUR, ieguldījums kapitālsabiedrību pamatkapitālā - 391 653 euro; * maksas pakalpojumi un citi pašu ieņēmumi - 6 626 851 euro.   Izdevumi tiks nodrošināti:   * no plānotajiem ieņēmumiem - 88 381 128 euro; * no līdzekļu atlikuma uz gada sākumu - 5 814 972 euro; * no kredītresursu piesaistes - 5 513 261 euro.   Budžeta ieņēmumos 40,7% sastāda iedzīvotāju ienākuma nodoklis, 4% nekustamā īpašuma nodokļi, 46,9% valsts mērķdotācijas un maksājumi ES līdzfinansētajiem projektiem, 7,8% institūciju maksas pakalpojumi un citi pašu ieņēmumi.  Ziedojumu un dāvinājumu budžetā ieņēmumi un izdevumi tiek plānoti 18 874 euro. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Ar šo lēmuma un saistošo noteikumu projektu tiek nodrošināta Liepājas pilsētas attīstības programmas 2015.-2021.gadam pielikuma Nr.2.1. “Rīcību plāns 2015.-2020.gadam” īstenošana.  Plānota sociāli ekonomiskā attīstība un finanšu resursu koncentrācija 2021.gadā noteiktajām prioritārajām attīstības pozīcijām. |
| 1. Informācija par administratīvajām procedūrām | Saistošie noteikumi tiks nosūtīti informācijai Vides aizsardzības un reģionālās attīstības ministrijai, tiks publicēti oficiālajā izdevumā “Latvijas Vēstnesis” un pašvaldības mājaslapā www.liepaja.lv. |
| 1. Informācija par konsultācijām ar privātpersonām | Nav notikušas. |

DOMES PRIEKŠSĒDĒTĀJS  J.VILNĪTIS